Svjatoslav Richter

Svjatoslav Richter (vene keeles Святослав Теофилович Рихтер; 20. märts 1915 Žõtomõri lähedal Ukrainas – 1. august 1997 Moskvas) oli saksa päritolu vene pianist.

Richter õppis klaverit mängima sakslasest isa käe all, kes oli organist. Ta õppis palju iseseisvalt ja täiendas end hiljem Moskva Konservatooriumis Heinrich Neuhausi juures.

Ta esitas palju Sergei Prokofjevi muusikat ja kammermuusikat koos David Oistrahhi ja Mstislav Rostropovitšiga. Tema tuntud plaadistuste seas on ka Ferenc Liszti klaverikontsertide salvestised 1961. aastast.

1960 tegi kontserttutnee USA-sse. Ta salvestas seal Johannes Brahmsi 2. klaverikontserdi, mille eest pälvis Grammy. Ta oli esimene Nõukogude Liidu kodanik, kes Grammy teenis.

Pärast NSV Liidu lagunemist elas ta peamiselt Pariisis. Venemaale naasis vähem kui kuu aega enne oma surma.

Richteril olevat olnud väga pikad sõrmed. Vladimir Ljovšin kirjutas, et ta olevat suutnud vabalt võtta deetsimi (do-klahvist järgmise oktavi mi-klahvini), mis klaveril on üle veerand meetri.Vladimir Ljovšin. "Hajameelse magistri väitekiri". Tallinn, "Valgus" 1978, lk. 24

 Tunnustus 
1950 – Stalini preemia
1955 – Vene NFSV rahvakunstnik
1961 – Lenini preemia
1961 – NSV Liidu rahvakunstnik
1975 – Sotsialistliku töö kangelane
1980 – Oktoobrirevolutsiooni orden
1986 – Léonie Sonningi muusikaauhind
1996 – Venemaa Föderatsiooni riiklik preemia

 Viited 

Kategooria:Venemaa pianistid
Kategooria:Sotsialistliku töö kangelased
Kategooria:Lenini preemia laureaadid
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Novodevitšje kalmistule maetud
Kategooria:Sündinud 1915
Kategooria:Surnud 1997